
Corpus: Ofrézoche os meus pans e os meus peixes cada día

1. A festa do Corpus Christi
- Celebramos a festa do Corpo e do Sangue de Cristo, é dicir: que Xesús está VIVO e PRESENTE na Eucaristía. Cada domingo, cada día, encontrámolo moi cerca, porque El segue connosco…

					Sabías isto? Que te suxire isto ?

2. XULGAR: Multiplica os meus pans para saciar de Pan
- S. Paulo recórdanos como celebraban  eles a eucaristía, en “memoria” de Xesús. No evanxeo,  Xesús, dá de comer a unha multitude con 5 pans e 2 peixes que compartiron os apóstolos, tras bendicilos.
 
QUE NOS QUERE DICIR? 
Xesús segue vivo hoxe entre nós na eucaristía que celebramos os cristiáns: no Pan e o Viño que consagran os sacerdotes. 

- Nós necesitamos alimentarnos para estar fortes. Pero ás veces comemos “comida lixo”. Sabedes o que é? Esas comidas que compramos, que parece moi atractiva, énchenos pero non alimenta, ten moito azucre, graxa, sal e calorías. Os deportistas e a xente sa foxe de lambetadas, patacas, refrescos… que só crean graxa… 

- Os cristiáns temos un alimento de calidade, que nos alimenta de verdade, fortalece o noso espírito… Cal é? A Eucaristía, que nos UNE A XESÚS e con El todo podémolo. Xesús quere que a ninguén falte o “Pan de Vida”, para que a súa fe sexa forte. Pero ás veces conformámonos con outras “lambetadas” que non alimentan a nosa felicidade… Cales? 

- Pero Xesús quere ademais que os que comemos xuntos na Eucaristía VIVAMOS UNIDOS aos que nos necesitan. Como? Compartindo os 2 pans e os 2 peixes que teñamos, xa que o que se comparte multiplícase e chega para todos. Hai moita xente necesitada do PAN do Amor… 

Por que necesitamos da Eucaristía?

3. ACTUAR: Reza a Deus

- No te esquezas en verán de alimentarte na Eucaristía cada domingo: non hai vacacións para o teu espírito. E comparte, suma, multiplica, dá… 

- Ofrécelle a Xesús cada día da semana os teus pans e peixs, comparte o pouco que tes, para El multiplíqueos e así entre todos podamos saciar de PAN de AMOR a terra. Informádevos do que fai Cáritas. 

- Visitar o Sagrario en silencio esta semana e dicirlle a Xesús: “Grazas por quedarte comigo. Quero amarte máis cada día.” 
                                           Que imos facer? 
LECTURAS

XÉNESE  14, 18-20: Ofreceu pan e viño.

SALMO 109: 

Ti es sacerdote eterno, segundo o rito de Melquisedec.  


1ª CORINTIOS 11,23-26: Cada vez que comedes e bebedes, proclamades a morte do Señor.

Irmáns: 

Eu recibín unha tradición, que procede do Señor e que canda min vos transmitín: que o Señor Xesús, na noite en que ía ser entregado, tomou pan e, pronunciando a Acción de Grazas, partiuno e dixo: 

«Isto é o meu corpo, que se entrega por vós. Facede isto en memoria miña». 
O mesmo fixo co cáliz, despois de cear, dicindo: 

«Este cáliz é a nova alianza no meu sangue; facede isto cada vez que o bebades, en memoria miña». 

Por iso, cada vez que comedes deste pan e bebedes do cáliz, proclamades a morte do Señor, ata que volva. 

Palabra do Señor.			R/. Grazas a Deus

Narrador:  Naquel tempo, Xesús falaba á xente do reino e sandaba aos que tiñan necesidade de curación. O día comezaba a declinar. Entón, achegándose os Doce, dixéronlle: 
Doce: -«Despide a xente; que vaian ás aldeas e casaríos de ao redor a buscar aloxamento e comida, porque aquí estamos en claro». 
Narrador: El contestoulles: 
Xesús: -«Dádelles vós para comer». 
Narrador: Eles replicaron: 
Doce: «Non temos máis que cinco pans e dúas peces; a non ser que vaiamos comprar para comer para toda esta xente». 
Narrador: Porque eran uns cinco mil homes. Entón dixo aos seus discípulos: 
Xesús: -«Facede que senten en grupos duns cincuenta cada un». 
Narrador: Fixérono así e dispuxeron que sentasen todos. Entón, tomando el os cinco pans e os dous peixes e alzando a mirada ao ceo, pronunciou a bendición sobre eles, partiunos e íallos dando aos discípulos para que llos servisen á xente. Comeron todos e saciáronse, e recolleron o que lles sobraba: doce cestos de anacos. 

     Palabra do Señor.                    R/. Loámoste, Cristo


(Narrador-Xesús-Doce)





